Xita qawwija u riħ qawwi ħafna jidher li se jolqot lill-gżejjer Maltin fil-jumejn li ġejjin. Xita qawwija Skont is-sit Maltese island Weather it-twissija ta' xita qawwija se tkun fis-seħħ minn 12pm tal-Erbgħa 27 ta' Ottubru sat-3am tal-Ġimgħa 29 ta' Ottubru, għalkemm ħalbiet tax-xita se jkunu possibbli qabel ukoll. Jistgħu jiżviluppaw ukoll maltempati bir-ragħad iżolati. Din il-firxa wiesgħa ta' xita tista' tipproduċi perjodi twal ta' xita kontinwa, li se tkun qawwija kultant. Ix-xita se tkun mifruxa, u l-Gżejjer Maltin għandhom jaraw ammonti sostanzjali ta' xita. It-total ta' xita se jvarja skont kemm jgħaddi minn qribna ċ-ċentru ta' din is-sistema. Xi mapep tat-temp jagħtu indikazzjoni ta' 100mm (bħala medja nazzjonali) fuq perjodu ta' 48 siegħa. Ma jidhirx li se jkun hemm periklu ta' silġ kbir jew sajjetti qawwija wisq. Għargħar huwa possibbli f'inħawi baxxi. "Ġejjin maltempati kbar din il-ħarifa minħabba sħana ikbar" – Bassara tat-temp Ri ħ Qawwi Il-Maltese island Weather qal ukoll li se jkun hemm riħ qawwi u t-twissija hija fis-seħħ mis-6am tal-Erbgħa 27 ta' Ottubru sas-6am tal-Ġimgħa 29 ta' Ottubru. Is-sistema ta' maltemp se ddur fuq iċ-ċentru tal-Mediterran u d-direzzjoni tar-riħ se ddur bil-mod minn Grieg il-Lvant għal Punent Majjistru. L-istess sit ta l-indikazzjoni tal-ħin u l-forza tar-riħ: L-Erbgħa 27 ta' Ottubru 6am sa 12pm – Sa Forza 6/7 mill-Grieg il-Lvant 12:00 sa 6pm – Sa Forza 6/7 mill-Grigal 18:00 sa 12am – Sa Forza 7/8 mill-Grigal Il-Ħamis 28 ta' Ottubru 12am sa 6am – Sa Forza 7/8 mill-Grieg it-Tramuntana 6am sa 12pm – Sa Forza 6/7 mill-Grieg it-Tramuntana 12pm sa 6pm – Sa Forza 6/7 mill-Majjistral 6pm sa 12am – Sa Forza 7/8 mill-Punent Majjistru Il-Ġimgħa 29 ta' Ottubru 12am sa 6am – Sa Forza 6/7 mill-Punent Majjistru Kundizzjoni tal-ba ħ ar Intqal ukoll li l-baħar se jkun qawwi għal qawwi ħafna, b'mewġ jilħaq għoli ta' 3.5 metri fl-aktar buffuri qawwija. L-imbatt se jkun baxx għal moderat mil-Lvant. Id-direzzjoni tal-mewġ ukoll se ddur bil-mod, skont ir-riħ. Il-periklu assoċjat ma' dan se jkun minn imbatt imħawwad. Id-direzzjoni tal-mewġ iddur, imbatt minn direzzjonijiet varji jiltaqa'. Dan iwassal għal żoni ta' baħar imħawwad. Baħar imħawwad ikun ta' xkiel kemm għall-għawwiema kif ukoll għall-bugħaddasa. Imbatt imħawwad kapaċi jagħmilha aktar diffiċli biex tikkontrolla opri tal-baħar żgħar ukoll. Dalgħodu l-kumpaniji Virtu Ferries Gozo u Gozo Fast Ferry ħassru l-kumplament tal-vjaġġi tagħhom għal-lum minħabba l-kundizzjonijiet tal-baħar. Il-fast ferry jerġa' ma jaħdimx minħabba l-maltemp Fuq Facebook Il-Gozo Channel avża li qiegħed jorbot fuq in-naħa ta' wara tal-Port taċ-Ċirkewwa. Is-servizz tal-Gozo Channel se jkun affettwat mill-maltemp Il-kumpanija Gozo Channel ħabbret li minħabba l-kundizzjonijiet ħżiena tat-temp, is-servizz tal-vapuri bejn iż-żewġ gżejjer se jkun affettwat u jista' jkun li jitħassru xi vjaġġi wkoll. Il-kumpanija ma tatx dettalji dwar kif se jkun affettwat dan is-servizz u għalhekk huwa mistenni li l-pubbliku jkun infurmat matul il-ħinijiet li ġejjin. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61792f7aef65e_rand.td-a-rec-img{text-align:left}.td_uid_3_61792f7aef65e_rand.td-a-rec-img img{margin:0 auto 0 0}